Document ID: /roh_data/filtered/Billingualer_Corpus_interleaved-de-rm.jsonl.gz/1856

This is a text translated from German to Rumantsch Grischun.
Lebendige Traditionen Ostschweiz

Auch in der Ostschweiz werden ab sofort lebendige Traditionen gesammelt. Die Volkskundlerin Birgit Langenegger wurde von den Ostschweizer Kantonen mit der Projektleitung betraut.

Am 2. September hat das Bundesamt für Kultur mit einer nationalen Medienkonferenz das Projekt "Lebendige Traditionen" lanciert. Mit der Ratifikation des UNESCO-Übereinkommens zur Bewahrung des immateriellen Kulturerbes hat sich die Schweiz verpflichtet, geeignete Massnahmen zu dessen Sicherung, Förderung und Erforschung zu ergreifen. Zentrales Element dabei ist die Erstellung einer nationalen Liste des immateriellen Kulturerbes. Unter dem Titel "Lebendige Traditionen" erarbeitet der Bund in Zusammenarbeit mit den Kantonen ein solches schweizerisches Inventar.

Zum immateriellen Kulturerbe zählen Praktiken, Darstellungen, Ausdrucksformen, Wissen und Fertigkeiten, die Gemeinschaften und Gruppen als Bestandteil ihres Kulturerbes ansehen. Diese werden von einer Generation an die nächste weitergegeben und fortwährend neu gestaltet. Sie vermitteln Gemeinschaften ein Gefühl von Identität und Kontinuität.

Verschiedene Kriterien müssen erfüllt sein, damit der Eintrag einer lebendigen Tradition in die nationale Liste vorgeschlagen werden kann. So sind unter anderem das Bestehen seit ungefähr zwei Generationen oder die breite gesellschaftliche Verankerung Voraussetzung für die Berücksichtigung.

Gemeinsames Vorgehen in der Ostschweiz

Für die Umsetzung und den Inhalt der Inventarlisten sind die Kantone verantwortlich. In einem ersten Schritt sammelt jeder Kanton lebendige Traditionen auf seinem Gebiet. Die Vorschläge werden in einem zweiten Schritt zuhanden der nationalen Liste weitergeleitet. Die Ostschweizer Kantone gehen diese Aufgabe gemeinsam an. Die überkantonale Lösung schafft die Möglichkeit, ähnliche Traditionen miteinander zu vergleichen und gemeinsam zu positionieren.

Die Ostschweizer Kantone betrauen lic. phil. Birgit Langenegger mit der Leitung des Projekts "Lebendige Traditionen Ostschweiz". Langenegger ist ausgebildete Volkskundlerin. Sie wuchs in Rebstein auf und ist heute in St.Gallen wohnhaft. Seit 2006 ist sie als Kuratorin am Museum Appenzell tätig.

Langenegger wird bis zum Anfang des nächsten Jahres - unterstützt von der Volkskundlerin Silvia Conzett, die den dreisprachigen Kanton Graubünden bearbeitet - eine Liste mit rund 80 Einträgen aus allen acht Kantonen erarbeiten. Ziel ist es, eine möglichst grosse Vielfalt an lebendigen Traditionen in der Ostschweiz zu lokalisieren. Dabei ist nicht nur "typisch" Traditionelles gefragt, sondern auch Ungewohntes und Verstecktes kann eine lebendige Tradition sein und die Kriterien für eine Aufnahme in die Liste erfüllen.

Die Ostschweizer Liste dient schliesslich als Vorschlag für eine mit Fachleuten aus der ganzen Schweiz besetzten Steuerungsgruppe, welche die Liste im Frühling 2011 begutachten und weiterentwickeln wird. Es kann davon ausgegangen werden, dass schliesslich zwischen 20 und 30 lebendige Traditionen aus der Ostschweiz Eingang in die nationale Liste finden werden.

Kontakt

- Birgit Langenegger, Projektleiterin Lebendige Traditionen Ostschweiz, Tel.: 071 788 96 33 (Di-Do) / 071 222 78 75 übrige Tage, E-Mail:

birgit.langenegger@bluewin.ch

- Roland Inauen, Leiter Kulturamt Appenzell Innerrhoden, Koordinator des Projekts Lebendige Traditionen Ostschweiz und Mitglied der nationalen Steuerungsgruppe, Tel.: 071 788 93 32, E-Mail:

roland.inauen@ed.ai.ch

Gremium: Amt für Kultur

Quelle: dt Amt für Kultur

19.10.2010
Tradiziuns viventas en la Svizra orientala

Er en la Svizra orientala vegnan rimnadas a partir d'immediat tradiziuns viventas. La scienzada da cultura populara Birgit Langenegger è vegnida incumbensada dals chantuns da la Svizra orientala cun la direcziun dal project.

A chaschun d'ina conferenza naziunala da medias ha l'uffizi federal da cultura lantschà ils 2 da settember 2010 il project "Tradiziuns viventas". Tras la ratificaziun da la convenziun da l'UNESCO per il mantegniment dal patrimoni cultural immaterial è la Svizra s'obligada da prender mesiras adequatas per segirar, per promover e per perscrutar quest patrimoni. L'element central è l'elavuraziun d'ina glista naziunala dal patrimoni cultural immaterial. Sut il titel "Tradiziuns viventas" elavura la confederaziun – ensemen cun ils chantuns – in tal inventari svizzer.

Il patrimoni cultural immaterial cumpiglia praticas, preschentaziuns, furmas d'expressiun ed abilitads che vegnan consideradas da communitads e da gruppas sco parts integralas da lur patrimoni cultural. Quellas vegnan surdadas d'ina generaziun a l'autra e vegnan adina puspè concepidas da nov. A las communitads dattan ellas in sentiment d'identitad e da cuntinuitad.

Differents criteris ston esser ademplids per pudair proponer l'inscripziun d'ina tradiziun viventa en la glista naziunala. Per vegnir resguardada sto la tradiziun per exempel gia exister dapi circa duas generaziuns u esser francada en vasts circuls da la societad.

Proceder communabel en la Svizra orientala

Per la realisaziun e per il cuntegn da las glistas d'inventari èn responsabels ils chantuns. En in emprim pass rimna mintga chantun las tradiziuns viventas da ses territori. En in segund pass vegnan las propostas tramessas vinavant per mauns da la glista naziunala. Ils chantuns da la Svizra orientala schlian communablamain questa incumbensa. La soluziun interchantunala porscha la pussaivladad da cumparegliar ina cun l'autra tradiziuns sumegliantas e da las posiziunar communablamain.

Ils chantuns da la Svizra orientala han incumbensà lic. fil. Birgit Langenegger cun la direcziun dal project "Tradiziuns viventas en la Svizra orientala". Langenegger ha ina scolaziun da scienzada da cultura populara. Ella è creschida si a Rebstein ed abita oz a Son Gagl. Dapi l'onn 2006 è ella curatura al museum d'Appenzell.

Cun il sustegn da la scienzada da cultura populara Silvia Conzett, che represchenta il chantun triling Grischun, vegn Langenegger ad elavurar fin il cumenzament da l'onn proxim ina glista cun var 80 registraziuns da tut ils otg chantuns. La finamira è quella da localisar ina diversitad uschè gronda sco pussaivel da tradiziuns viventas en la Svizra orientala. Betg mo tradiziuns "tipicas" èn dumandadas. Er chaussas nunusitadas e zuppadas pon esser tradiziuns viventas ed ademplir ils criteris per vegnir recepidas en la glista.

La glista da la Svizra orientala serva la finala sco proposta per ina gruppa directiva che sa cumpona da persunas dal fatg da tut la Svizra. Questa gruppa vegn a giuditgar ed a sviluppar vinavant la glista la primavaira 2011. Ins po partir dal fatg che 20 fin 30 tradiziuns viventas da la Svizra orientala vegnian la finala inscrittas en la glista naziunala.

Contact

- Birgit Langenegger, manadra dal project "Tradiziuns viventas en la Svizra orientala", telefon: 071 788 96 33 (ma-gie) / 071 222 78 75 (ulteriurs dis), e-mail:

birgit.langenegger@bluewin.ch

- Roland Inauen, manader da l'uffizi da cultura da l'Appenzell dadens, coordinatur dal project "Tradiziuns viventas en la Svizra orientala" e commember da la gruppa directiva naziunala, telefon: 071 788 93 32, e-mail:

roland.inauen@ed.ai.ch

Gremi: uffizi da cultura

Funtauna: rg uffizi da cultura

19.10.2010